BASES DE CONTRATACIÓN DE DOUS AUXILARES DA POLICÍA LOCAL
ADMINISTRACIÓN LOCAL — Municipal — Guarda, A (Persoal, oposicións, 27/04/2016)

PRIMEIRO.—O obxecto das presentes bases é proceder á selección de dous/duas traballadores/as para a súa contratación laboral temporal por obra ou servizo polo Concello da Guarda, en concreto, para a realización de funcións de auxiliar de Policía Local, que son de apoio e de auxilio ós membros do corpo de Policía Local no marco do disposto na lexislación de corpos e forzas de seguridade. SEGUNDO.—O contrato terá unha duración de seis meses a xornada completa e en horario de luns a domingo. Retribucións: 1.135,30 euros brutos mensuais, incluida a prorrata da paga extra. TERCEIRO.—Requisitos de ingreso: a) Ter a nacionalidade española. b) Posuir a capacidade funcional para o desenvolvemento das tarefas propias da subescala á que se aspira. c) Ter cumpridos os dezaseis anos e non exceder da idade máxima de xubilación forzosa. d) Estar en posesión da certificación de ter superada a educación secundaria obrigatoria, título de graduado escolar ou equivalente, correspondente actual Grupo C, Subgrupo C2 do TREBEP. e) Non ter sido condenado/a por delito doloso, nin estar inhabilitado/a para o exercizo das funcións públicas, nin separado do servizo das administracións públicas por expediente disciplinario ou resolución xudicial. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. f) Non estar comprendido en ninguna das causas de incompatibilidade sinaladas na lexislación vixente. CUARTO.—O Tribunal estará formado polos seguintes membros: Presidente: Juan Antonio Taboada Veiga, oficial-xefe da Policía Local do concello da Guarda (titular), Elizabeth Monica Banquells Ferguson, Policía Local do concello da Guarda(suplente). Vogais: Secretaria: Julia Mª. Carrasco Glez.-Alegre, secretaria da Corporación (titular); José Carlos Martinez Crespo, Auxiliar administrativo do departamento de Secretaría do Concello da Guarda (suplente). Así mesmo, poderá nomearse un/ha asesor/a para a valoración das probas físicas. QUINTO.—O prazo de presentación de solicitudes será de dez días naturais a partir do seguinte ó da publicación do anuncio da presente convocatoria no taboleiro de anuncios do concello, nun dos xornais de maior tirada de Galicia e no Boletín Oficial da Provincia. As solicitudes dirixiranse ó Lloyd Ruiz de Mendarozqueta Arquez, e se presentarán no Rexistro de entrada deste concello no prazo indicado, que se computará dende a publicación do derradeiro dos anuncios anteriormente citados. En relación coa presentación, haberá que estar ó disposto no artigo 38.4 de la Lei 30/1992, de 26 de novembro, de Réximen Xurídico das Administracións Públicas e do Procedemento Administrativo Común. Cando as solicitudes se presenten por correo ou en calquera outro lugar dos previstos no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, o remitente deberá de comunicalo por fax ou telegrama ó concello da Guarda o mesmo día no que a presente. Destes xustificantes deixarase constancia no Rexistro Municipal. O modelo xeral de solicitude será facilitado nas Oficinas Xerais do concello ou ben poderá descargarse da páxima web www.aguarda.es A documentación (orixinal ou copia compulsada) que deberán presentar os/as candidatos/as é a que segue: Con posterioridade, unha vez rematado o prazo de presentación de instancias, dictarase unha resolución na que se admitirá ós candidatos/as que presentasen a documentación anterior correctamente e se excluirá provisionalmente ós/ás candidatos que non o fixeran, concedéndoselles un prazo doutros tres días naturais para subsanar os erros ou defectos que houbera. Posteriormente, elaborarase una nova lista cos definitivamente admitidos/as e excluídos/as. SEXTO.—O procedemento de selección será o seguinte: A selección realizarase tendo en conta o necesario cumprimento dos principios constitucionais de igualdade, mérito, capacidade e publicidade, promovendo a selección entre os/as candidatos/as que cumpran as condicións esixidas na presente convocatoria. O sistema de selección será o de quenda libre e o procedemento o de oposición. Unha vez constituído o Tribunal, procederase a levar a cabo a fase de oposición, de conformidade co establecido na Orde de 28 de xaneiro de 2009 (anexo VII): De acordo co previsto no artigo 47 do Decreto 243/2008, do 16 de outubro, as probas para a selección de auxiliares de policia local son as que se describen a continuación: — Comprobación da estatura. Ao comezo realizarase o control da estatura dos/as aspirantes. Os mínimos son os que rexen para o ingreso nos corpos de policía local.: 1,65 metros para os homes e 1,60 metros para as mulleres. — Probas físicas. As probas físicas cualificaranse de apto/non apto. Para obter a cualificación de apto os/as aspirantes deberan acadar as marcas mínimas ou non superar as máximas que se establecen para cada proba. Realizarase nun ximnasio ou lugar semellante con chan horizontal e cunha parede vertical e lisa. O/A aspirante colocarase en posición de partida, en pe, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras: A distancia entre a marca feita desde a posición de partida e a acadada co salto deberá ser igual ou superior á minima (en centímetros) establecida no seguinte cadro para cada sexo e grupo de idade. Realizarase en pista de atletismo ou en calquera zona totalmente chaira de terreo. O/a aspirante colcarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros nun tempo máximo (en minutos) que se recolle na seguinte táboa para cada sexo e grupo de idade: A proba de avaliación dos coñecementos dos/as aspirantes deberá amosar o dominio dos contidos do temario que se inclúe no anexo. Consistira na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a realización. A proba cualificarase polo tribunal de cero a dez puntos, sendo preciso acadar cinco puntos como mínimo para non quedar eliminado/a. A cualificación farase atendendo a seguinte formula: N= (A-F/3)/5. Sendo N= nota final da proba; A= preguntas acertadas; F= preguntas erradas ou non respostadas. O órgano de selección someterá aos/as aspirantes a unha proba para determinar o seu nivel de coñecemento sobre as características propias do concello e a toponimia local. Cualificarase de cero a tres puntos, sendo necesario acadar como mínimo unha puntuación de un con cinco puntos para. superala. O tribunal valorará o nivel de coñecemento da lingua galega dos/as aspirantes, mediante unha proba que se cualificará como apto ou non apto, estando exentos da súa realización os/as aspirantes que acrediten xunto coa solicitude para participar no proceso selectivo, posuir o Celga 3 ou equivalente, dándoselles por superada esta proba coa cualificación de apto/a.1.—O municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros Órganos municipais.2.—Ordenanzas, regulamentos e bandos. Clases e procedemento de elaboración e aprobación.3.—A licenza municipal. Tipos. Actividades sometidas a licenza. Tramitación.4.—A Lei de Coordinación das policías locais de Galicia e normas de desenvolvemento. Réxime discipliinario: disposicións xerais e faltas disciplinarias.5.—A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6.—A actividade da policía local como policía admiinistrativa II: urbanismo. Infraccións e sancións. A protección ambiental: Prevención e calidade ambiental, residuos e discipline ambiental.7.—Delitos e faltas. Circunstancias modificativas da responsabilidade criminal. Persoas responsables: autores e cómplices.8.—Delitos contra a seguranza viaria. Fallas cometidas con ocasión da circulación de vehículos de motor. Lesións e danos imprudentes.9.—Lei de seguranza viaria. Regulamentos de desenvolvemento. Estrutura e conceptos xerais.10.—Normas xerais de circulación: lugar na vía, velocidade, prioridade de paso, cambios de direción e sentido. Adiantamentos. Parada e estacionomento. Vehículos e transportes especiais. Cinto e casco de seguranza.11.—Circulación por zonas peonís. Comportamento en caso de emerxencia. Sinais de Circulación. Clasificación orde de prioridade. Carencia do seguro obrigatorio.12.—A policía como servizo público. A policía local como policía de proximidade e de servizo. O auxiliar de policia e as seas funcións. Responsabilidades do auxiliar de policía. Establecida a puntuación final de cada aspirante, elaborarase unha listaxe destes/as baseándose na súa puntuación e por orde decrecente, resultando aprobados/as os/as que, tendo en conta o número de prazas, obtivesen as notas mais altas. SÉTIMO.—Rematadas as probas o Tribunal aprobará a relación de aspirantes en orde de maior a menor puntuación total, propoñendo ó Sr. Alcalde, para a súa contratación, á persoa que encabece a relación do proceso selectivo. No caso de que a persoa seleccionada non reunise os requisitos necesarios para a contratación poderá ser substituída pola seguinte da relación do proceso selectivo, situación que sucederá igual no caso de ser necesario cubrir algunha praza por razóns de baixa, enfermidade, etc., utilizando para iso a modalidade de contratación laboral apropiada para cada caso. No suposto de quedar deserto o proceso selectivo por non superar ningún aspirante a proba ou por non presentarse ningún a esta, o Sr. alcalde queda autorizado a convocalo novamente cantas veces fose necesario, de conformidade coas presentes bases.7.1.—CURSO DE FORMACIÓN.—Os/as aspirantes que superasen o proceso selectivo deberán participar nun curso de formación que desenvolverá anualmente a Academia Galega de Seguridade Pública. Aqueles/as que tivesen partipado e obtivesen certificado de asistencia ao dito curso, estarán exentos desta obriga por un periodo de catro anos (dende a obtencióndo certificado) de acordo co previsto no artigo 48.2 do Decreto 243/2008, do 16 de outubro, polo que se desenvolve a lei 4/2007, de coordinación de policías locais. OITAVO.—En todo o non previsto por estas Bases, os contratos rexeranse polo disposto na lexislación reguladora de contratos de obra ou servicio determinado e no Estatuto dos Traballadores, así como pola lexislación vixente en materia de función pública que sexa de aplicación ó persoal laboral dos entes locais. Do mesmo xeito, estas bases e os actos que delas deriven poderán ser recorridos na forma e nos prazos establecidos na Lei 30/1992, de 26 de novembro. A Guarda, 3 de abril de 2016.—O Alcalde, Antonio Lomba Baz.